Yhdistelylainan saaminen edellyttää voimassa olevia luottotietoja. Yhdistelylaina on laina siinä missä muutkin ja siksi sen saamisen edellytyksenä ovat palkkatyö ja ajantasaiset luottotiedot. Jos luottotietosi ovat menneet, voit hakea Takuusäätiön takaamaa järjestelylainaa. Toinen mahdollisuus on hakea sosiaalista luottoa omalta kotikunnaltasi. Takuusäätiö voi taata pankista otettavan yhdistelylainan, jota kutsutaan tässä tilanteessa järjestelylainaksi. Järjestelylainan ehtona on velkaneuvontaan osallistuminen ja sen tavoitteena on saada talousasiat kuntoon pitkällä tähtäimellä.